wannaphong/clean_thaiwikipedia huggingface dataset:
# วิถีมังสวิรัติกินไข่และน้ำนม
วิถีมังสวิรัติกินไข่และน้ำนมสำนักงานราชบัณฑิตยสภา. พจนานุกรมศัพท์วิทยาศาสตร์การอาหาร ฉบับราชบัณฑิตยสภา. กรุงเทพฯ: สำนักงานราชบัณฑิตยสภา, 2567, หน้า 176.  คือวิถีมังสวิรัติที่ดำรงชีพด้วยการงดการบริโภคเนื้อสัตว์หรือผลิตภัณฑ์จากสัตว์ ยกเว้นไข่และน้ำนมรวมถึงผลิตภัณฑ์จากไข่และน้ำนมPuskar-Pasewicz, Margaret. (2010). Cultural Encyclopedia of Vegetarianism. Greenwood Publishing Group. p. 242. Dwyer, Johanna T. Vegetarian Diets. In Benjamin Caballero. (2013). Encyclopedia of Human Nutrition, Volume 4. Elsevier. pp. 316-322. ISBN 978-0-12-375083-9 แตกต่างจากวิถีกินผักและสัตว์น้ำตรงที่วิถีมังสวิรัติกินไข่และน้ำนมจะงดเว้นการกินปลาหรืออาหารทะเลอื่น ๆ อาหารตามวิถีนี้โดยทั่วไปอาจประกอบด้วยผลไม้ ผัก ธัญชาติ อาหารทดแทนเนื้อสัตว์ ถั่ว ผลเปลือกแข็ง น้ำนม โยเกิร์ต เนยแข็ง และไข่
# วัดเกษมบำรุง
วัดเกษมบำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางงอน อำเภอพุนพิน จังหวัดสุราษฎร์ธานี

วัดเกษมบำรุง เดิมมีชื่อว่า วัดโคกพร้าว ตามตำนานกล่าวกันว่ามีตาปะขาว (ผู้มีวิชาอาคม ถือศีล นุ่งขาวห่มขาว) เป็นผู้สร้างวัดขึ้น แต่ไม่ทราบหลักฐานที่แน่นอนว่าสร้างขึ้นเมื่อใด ต่อมาเมื่อมีชาวบ้านเข้ามาตั้งถิ่นฐานบริเวณนี้จนกลายเป็นหมู่บ้าน มีชื่อเรียกกันทั่วไปว่า "หมู่บ้านขอ-นาย" ภายหลังเพี้ยนไปเป็น ขนาย ซึ่งภายหลังได้เปลี่ยนชื่อวัดมาเป็น วัดขนาย ตามชื่อหมู่บ้านไปด้วย วัดขนายขึ้นทะเบียนเป็นวัดเมื่อ พ.ศ. 2375 ได้รับพระราชทานวิสุงคามสีมาเมื่อ พ.ศ. 2388 จนได้เปลี่ยนชื่อวัดมาเป็น "วัดเกษมบำรุง" ตามชื่อเจ้าอาวาสพระครูเกษมจิตตาภิรักษ์ หรือพ่อหลวงล้านซี่งเป็นพระเกจิอาจารย์ ที่พุทธศาสนิกชนให้ความนับถือเลื่อมใสศรัทธา แต่ชาวบ้านในละแวกนั้นก็ยังคงติดปากเรียกกันว่าวัดขนาย อยู่เช่นเดิม

วัตถุมงคลและเครื่องรางของหลวงพ่อล้านโด่งดังไปไกลทั่วประเทศ โดยเฉพาะตะกรุดผานไถและผ้ายันต์กันโจร
# สวรรคะ
สวรรคะ (,) มีอีกชื่อว่า สวรรค์, อินทรโลก และ สวรรคโลก เป็นที่อยู่ของเหล่าเทวะในศาสนาฮินดู สวรรคเป็นหนึ่งใน 7 โลกชั้นสูง (ดินแดนลึกลับ) ตามจักรวาลวิทยาฮินดู สวรรคะมักแปลเป็น สวรรค์ แม้จะถือว่าไม่เหมือนกับแนวคิดสวรรค์ในกลุ่มศาสนาอับราฮัมก็ตาม

 รายละเอียด 
สวรรคะเป็นโลกเทวดาที่อยู่บนและเหนือเขาพระสุเมรุ ซึ่งผู้ที่ดำเนินชีวิตโดยชอบธรรมด้วยการยึดถือคัมภีร์จะมีความยินดีในความสุขก่อนเกิดใหม่บนโลก มีการอธิบายว่าสวรรคสร้างขึ้นโดยเทพ Tvashtar สถาปนิกแห่งเทพตามคัมภัร์พระเวท
thumb|253x253px|ภาพวาดพระอินทร์ ผู้ปกครองสวรรคะ บนช้างเอราวัณ
พระอินทร์ เจ้าแห่งเทวะ เป็นผู้ปกครองสวรรคะร่วมกับพระอินทราณี พระมเหสี ตำหนักของพระองค์มีชื่อเรียกว่า ไวชยนต์ ตำหนักแห่งนี้มีห้องโถงอันโด่งดังคือ สุธรรม (Sudharma) ซึ่งไม่มีใครเทียบได้ในบรรดาราชสำนักทั้งหมด เมืองหลวงของสวรรคะคืออมรวดี และทางเข้าคุ้มกันด้วยช้างเอราวัณ สวรรคะได้รับการอธิบายว่าเป็นที่อยู่ของกามเธนุ วัวแห่งความอุดมสมบูรณ์ และปาริชาต ต้นไม้ที่ให้พรได้ทุกประการ ต้นกัลปพฤกษ์ในตำนานเติบโตใจกลางสวน Nandana ซึ่งพระอินทร์เป็นผู้ปลูกหลังจากที่ต้นนี้ปรากฏจาก Samudra Manthana การกวนมหาสมุทร เนื่องด้วยที่ตั้งของสวรรคะ ทำให้มีชื่อเรียกเป็นตรีทิวะ (Tridiva) สวรรค์ชั้นสามที่สูงส่งที่สุด 

ในเทพปกรณัมฮินดู อำนาจของเหล่าเทวะเหนือสวรรคะมักเป็นจุดหลักของการโต้แย้งในการทำสงครามชั่วนิรันดร์กับอสูร คู่ต่อสู้ของพวกเขา เรื่องเล่าทั่วไปเกี่ยวกับตำนานเหล่านี้ก็คือ ราชาอสูร เช่น หิรัณยกศิปุ แย่งชิงดินแดนนี้มาเป็นของตนเอง พระวิษณุ เทพผู้รักษา มักเข้ามาแทรกแซงเพื่อฟื้นฟูสถานะเป็นกลาง บางครั้งพระองค์เสด็จลงมาเป็นอวตาร เช่น นรสิงห์ เพื่อปราบราชาอสูรให้สิ้นซาก และคืนพระอินทร์และเหล่าเทวะกลับคืนสู่ที่เดิม ในแต่ละประลัย (การลบล้างครั้งใหญ่) สามดินแดนแรก (ภูมิโลก, ภูวรโลก (Bhuvarloka) และสวรรคโลก) ถูกทำลาย ในศาสนาฮินดูร่วมสมัย สวรรคะเองมักถูกจัดให้อยู่ในสถานะสวรรค์ที่ต่ำกว่าทั้งทางจิตวิญญาณและกายภาพ โดยอยู่ใต้ไวกูณฐ์และไกรลาส ที่ประทับของพระวิษณุและพระศิวะ

ดูเพิ่ม
 อมรวดี (ปรัมปราวิทยา)
 เทวโลก
 หิรัณยกครรภ์
 นรก (ศาสนาฮินดู)
 ดาวดึงส์
 อูรธวโลก (Urdhva loka)
สวรรค์
# ฝาง เสฺวียนหลิง
ฝาง เฉียว (ค.ศ. 579 – 18 สิงหาคม ค.ศ. 648) ชื่อรอง เสฺวียนหลิง  เป็นที่รู้จักในชื่อ  ฝาง เสฺวียนหลิง  และสมัญญนามว่า เหลียงเหวินเจากง  เป็นรัฐบุรุษและนักเขียนผู้ดำรงตำแหน่งเป็นอัครมหาเสนาบดีของจักรพรรดิถังไท่จงในช่วงต้นยุคราชวงศ์ถัง ฝาง เสฺวียนหลิงเป็นหัวหน้าบรรณาธิการของบันทึกประวัติศาสตร์จิ้นชู (晉書; มีเนื้อหาครอบคลุมประวัติศาสตร์ของราชวงศ์จิ้น) และเป็นหนึ่งในอัครมหาเสนาบดีของราชวงศ์ถังที่ได้รับการยกย่องมากที่สุด ฝาง เสฺวียนหลิงและตู้ หรูฮุ่ย (杜如晦) มักได้รับการยกย่องให้เป็นแบบอย่างของอัครมหาเสนาบดีในจีนสมัยราชวงศ์

 หมายเหตุ
# ซังกะ
ซังกะ  คือกลุ่มชนเร่ร่อนบนภูเขาและไม่มีหลักแหล่ง กลุ่มชนนี้เคยมีตัวตนและอาศัยอยู่ในประเทศญี่ปุ่น พวกเขาดำรงชีวิตเลื่อนลอย หาเก็บของป่าและล่าสัตว์เพื่อยังชีพ บางครั้งซังกะลงจากเขาเพื่อนำของป่าไปค้าขายกับชุมชนเมือง ไม่ปรากฏประวัติความเป็นมาของชาวซังกะอย่างชัดเจน คิตะ ซาดาคิจิ  เสนอว่าชาวซังกะคือลูกหลานของชาวนาหรือคนนอกรีตที่หนีสงครามกลางเมืองเข้าไปในเขตภูเขาเมื่อช่วงคริสต์ศตวรรษที่ 15 ถึงคริสต์ศตวรรษที่ 16

ยานางิตะ คูนิโอะ  เป็นบุคคลแรกทำการวิจัยชาวซังกะเมื่อช่วง ค.ศ. 1910  ในช่วงเวลาเดียวกันนั้น ทากาโนะ ยาซาบูโร  ระบุว่าชาวซังกะมีลักษณะเป็นอาชญากร และมองว่าเป็นภัยคุกคามของประเทศชาติ ซึ่งกรณีนี้ยานางิตะอธิบายว่า การลักขโมยฉวยทรัพย์สินผู้อื่นของชาวซังกะ เกิดจาก "พวกเขามีมุมมองเกี่ยวกับทรัพย์สินที่แตกต่างไปจากคนทั่วไป"

 ระเบียงภาพ
# เขาทับควาย
เขาทับควาย บ้างเรียก เขาตับควาย เป็นเขาในตำบลห้วยโป่ง อำเภอโคกสำโรง จังหวัดลพบุรี เป็นเขาขนาดเล็กยาวประมาณ 600 เมตร กว้างประมาณ 400 เมตร สูงประมาณ 40 เมตรจากระดับพื้นดิน เป็นเขาเพียงลูกเดียวในบริเวณนี้ โดยรอบเป็นที่ราบ เป็นส่วนหนึ่งของเทือกเขาวงทางทิศตะวันตก

เขาทับควายมีเรื่องเล่าตำนานเกี่ยวข้องกับควายป่าทรพี อันเป็นที่มาของสำนวนด่าว่า "ไอ้ลูกทรพี" โดยเป็นภูเขาที่มีแร่เหล็กมากจึงมีสีเลือดหมูปนดำ จึงโยงเข้ากับตำนานในเรื่องรามเกียรตินี้

ภูมิสันฐานปัจจุบันของเขาทับควายจึงเห็นเป็นภูเขาที่มีลานโล่งอยู่ตามเชิงเขา ด้านล่างสุดของลานโล่งนี้จะประกอบด้วยหินอ่อนและหินอัคนีประเภทแกรโนไดโอไรต์ประปราย แร่เหล็กพบทางตะวันตกและตะวันตกเฉียงเหนือของเนินเขา

ในอดีตยังไม่มีผู้ใดทราบว่าเป็นแหล่งแร่เหล็กจนกระทั่งมีการตัดถนนผ่าน จึงได้มีการนำแร่เหล็กมาผลิตตะปู ลวด และวัสดุอื่น ๆ เพื่อนำมาใช้ภายในประเทศตั้งแต่ในยุคสงครามโลกครั้งที่ 2 จนถึงปี 2487 กรมโลหกิจ (กรมทรัพยากรธรณีในปัจจุบัน) ได้อนุญาตประทานบัตร (ใบอนุญาต) ทำเหมืองแร่เหล็ก ให้แก่บริษัท นวโลหะ จำกัด เพื่อเข้าทำเหมืองแร่เหล็กอย่างต่อเนื่อง กระทั่งประทานบัตรสิ้นสุดลงเมื่อปี 2553 ปัจจุบันอยู่ภายใต้การบริหารจัดการของสำนักจัดการทรัพยากรป่าไม้ที่ 5 (สระบุรี) กรมป่าไม้ กระทรวงทรัพยากรธรรมชาติและสิ่งแวดล้อม
# ภาษามูโรเมียน
มูโรเมียน เป็นภาษายูรัลที่สูญแล้ว ภาษานี้เคยใช้พูดโดยเผ่ามูโรเมียนในบริเวณที่ปัจจุบันคือภูมิภาคมูรอมของประเทศรัสเซีย ภาษานี้ได้รับการกล่าวถึงโดย Jordanes เป็น Mordens และในเรื่องเล่าจากปีที่ผ่านมา ข้อมูลเกี่ยวกับภาษานี้มีน้อยมาก แต่น่าจะมีความใกล้ชิดกับภาษามอกชาและเอร์เซีย ภาษากลุ่มมอร์ดวินิก ภาษามูโรเมียนน่าจะสูญหายในยุคกลางประมาณคริสต์ศตวรรษที่ 10 เนื่องจากชาวมูโรเมียนถูกชาวสลาฟดูดกลืนเข้า ภาษามูโรเมียนไม่ได้รับการรับรอง แต่สันนิษฐานอยู่ในตระกูลภาษายูรัล และมักถูกจัดอยู่ในกลุ่มวอลกา-ฟินนิก

 ภูมินามวิทยา 
อา. คา. มัตเวเยฟ ระบุพื้นที่ภูมินามวิทยาอยู่ที่โอคาตอนล่างและคิลยัซมาตอนล่าง ซึ่งสอดคล้องกับมูโรมา ตามภูมินามวิทยาระบุว่า ภาษามูโรมามีความใกล้ชิดกับภาษาเมร์ยาМатвеев А. К. Мерянская проблема и лингвистическое картографирование // Вопросы языкознания. 2001. № 5. มีคำศัพท์ไม่กี่คำที่ถูกสร้างขึ้นใหม่ในภาษามูโรมา โดยอิงจากชื่อสถานที่ เช่น: *juga 'แม่น้ำ', *vi̮ksa 'แม่น้ำที่เชื่อมระหว่างสองแหล่งน้ำ' และ *voht(V) ‘คอคอดระหว่างแหล่งน้ำสองแห่ง’Pauli Rahkonen. South-Eastern contact area of Finnic languages in the light of onomastics: dissertation, Faculty of Arts, University of Helsinki. 2018
# เกนนาดี โดโบรโคตอฟ
เกนนาดี โดโบรโคตอฟ (24 กันยายน ค.ศ. 1948 – 8 กุมภาพันธ์ ค.ศ. 2025) เป็นนักมวยชาวโซเวียต เขาเข้าแข่งขันในโอลิมปิกฤดูร้อน 1972 ประเภทไลต์เวตชาย โดโบรโคตอฟเสียชีวิตในวันที่ 8 กุมภาพันธ์ ค.ศ. 2025 ด้วยอายุ 76 ปี
# ภาษาเมชเชรา
เมชเชรา เป็นภาษายูรัลที่สูญหายแล้ว เคยมีผู้พูดบริเวณฝั่งซ้ายของแม่น้ำโอคาตอนกลาง ภาษาเมชเชราอาจอยู่ในกลุ่มภาษามอร์ดวินิกหรือเปอร์มิก Pauli Rahkonen เสนอแนะตามหลักฐานทางภูมินามวิทยาว่าภาษานี้อยู่ในกลุ่มภาษาเปอร์มิกหรือเป็นภาษาใกล้ชิด การคาดการณ์ของ Rahkonen ถูกวิพากษ์วิจารณ์จาก Vladimir Napolskikh ผู้พูดภาษาเมชเชราบางส่วนอาจถูกดูดกลืนเข้ากับชาวตาตาร์มิชาร์ (Meshcheryaki) อย่างไรก็ตาม ทฤษฎีนี้ยังคงเป็นข้อพิพาทM. Z. Zekiyev Mişerler, Başkurtlar ve dilleri / Mishers, Bashkirs and their languages . In Türkiyat Araştırmaları Dergisi 73–86
# โกลด บัวโลว์
โกลด บัวโลว์ (2 ธันวาคม ค.ศ. 1933 – 2 กุมภาพันธ์ ค.ศ. 2025) เป้นนักฮอกกีมืออาชีพชาวแคนาดาที่เล่นไป 656 เกมในอีสเทิร์นฮอกกีลีกกับนิวแฮเฟนเบลดส์และลองไอแลนด์ดั๊กส์ เขาเสียชีวิตในวันที่ 2 กุมภาพันธ์ ค.ศ. 2025 ด้วยอายุ 91 ปี
# ลิโบโฮเวอ
ลิโบโฮเวอ (นามชี้เฉพาะ:) เป็นเมืองและเทศบาลในประเทศแอลเบเนีย มีทิวทัศน์ของปราสาทลิโบโฮเวอ และถนนสายหลักที่สามารถมองเห็นทิวทัศน์ของหุบเขาดรีโน ลิโบโฮเวอตั้งอยู่ที่ตีนเขาบูเรโต ภูมิภาคนี้เป็นส่วนหนึ่งของอุทยานธรรมชาติประจำภูมิภาคซาโกรี

เทศบาลก่อตั้งขึ้นตามการปฏิรูปการปกครองท้องถิ่น ค.ศ. 2015 ด้วยการผนวกอดีตเทศบาลลิโบโฮเวอ เชนเดอร์ลิโบโฮเวอ และซาโกรี ทำให้เป็นหน่วยเทศบาล เมืองหลักของเทศบาลคือเมืองลิโบโฮเวอ มีประชากรทั้งหมด 3,667 คน (สำมะโน ค.ศ. 2011) ในพื้นที่ทั้งหมด 248.42 ตารางกิโลเมตร ประชากรของอดีตเทศบาลตามสำมะโน ค.ศ. 2011 อยู่ที่ 1,992 คน
# ซากิ โอโนะ
ซากิ โอโนะ (, เกิด 26 พฤศจิกายน 1990) เป็นนักพากย์ชาวญี่ปุ่น เกิดที่เขตนากาโนะ โตเกียว สังกัดออฟฟิศอาเนโมเน เป็นสมาชิกวงนักพากย์ ไอไมมีไมน์ ของอาซาฮิโพรดักชัน
# ซี2ซี (สตูดิโอ)
บริษัท ซี2ซี จํากัด  เป็นสตูดิโอแอนิเมชันสัญชาติญี่ปุ่นที่ก่อตั้งขึ้นวันที่ 3 เมษายน พ.ศ. 2549

 ผลงาน 

 ซีรีส์โทรทัศน์ 
ปีชื่อเรื่องผู้กํากับผู้กํากับแอนิเมชันแหล่งที่มาจํานวนตอนอ้างอิง2555ยูรุเมส 3Dโทโมฮิโระ ยามานิชิ (หัวหน้า)โยชิฮิเดะ ยูสุมิมังงะ262557พี่สาวมาแล้วโยชิฮิเดะ ยูสุมิเรียวสุเกะ ยามาดะมังงะ12ไป! ไป! 575 (ร่วมผลิตแอนิเมชันกับเลย์-ดูซ)ทาเคฟุมิ อันไซเรียวสุเกะ ยามาดะโครงการสื่อผสม4M3: The Dark Metal (ร่วมผลิตแอนิเมชันกับแซทเทลไลท์)จุนอิจิ ซาโต้ฟูมิโอะ คาเนโกะงานต้นฉบับ242558สงครามหุ่นศักดิ์สิทธิ์ (ร่วมผลิตแอนิเมชันกับแซทเทลไลท์)ฮิเดซากุ ซาโตะเรียวสุเกะ ยามาดะยูสุเกะ วาตานาเบะงานต้นฉบับ (แฟรนไชส์)262560วันสิ้นโลกนี้ทำอะไร ยุ่งหรือเปล่า มาช่วยเราได้ไหม (ร่วมผลิตแอนิเมชันกับแซทเทลไลท์)จุนอิจิ วาดะเรียวสุเกะ ยามาดะฟูมิโอะ คาเนโกะไลต์โนเวล122561ฮารุคานะรับโทชิยูกิ คูบูกะเรียวสุเกะ ยามาดะยูสึเกะ ชิมาดะมังงะ122562ฮิโตริ บจจิ โนะ มารูมารุ เซกัตสึทาเคฟุมิ อันไซเรียวสุเกะ ยามาดะยูสึเกะ ชิมาดะมังงะ122563ชาจิบาโตะ! ท่านประธาน ออกรบกันเถอะ!ฮิโรกิ อิเคชิตะยูสึเกะ ชิมาดะเกมออนไลน์12การเดินทางของคุณแม่มดโทชิยูกิ คูบูกะคาซึมาสะ ฮายาซากะไลต์โนเวล122564จันทรานำพาสู่ต่างโลกชินจิ อิชิฮิระยูสึเกะ ชิมาดะสึคุดะ โชเฮไลต์โนเวล12เหล่าไอซ์ฮอกกี้สาวหัวใจฟรุ้งฟริ้งทาเคฟุมิ อันไซคาซึมาสะ ฮายาซากะโครงการสื่อผสม122565ซวยเหลือหลาย เกิดใหม่กลายเป็นดาบชินจิ อิชิฮิระยูสึเกะ ชิมาดะไลต์โนเวล122566ช่างฝีมือไซโต้ไปสู่ต่างโลกโทชิยูกิ คูบูกะคาซึมาสะ ฮายาซากะมังงะ12คุณเอลฟ์โอตาคุทาเคฟุมิ อันไซเรียวสุเกะ ยามาดะมังงะ12แชงกรีล่า ฟรอนเทียร์ ~เมื่อนักล่าเกมขยะท้าสู้ในเกมเทพ~โทชิยูกิ คูบูกะเรียวสุเกะ ยามาดะคาซึมาสะ ฮายาซากะนิยายเว็บ25

 แอนิเมชันวิดีโอต้นฉบับ 
ปี ชื่อเรื่อง ผู้กํากับ ผู้กํากับแอนิเมชัน แหล่งที่มาจํานวนตอนอ้างอิง 2557 ไป! ไป! 575 เมปไปนิ ฮาจิเคเทรุ? (ร่วมผลิตแอนิเมชันกับเลย์-ดูซ) ทาเคฟุมิ อันไซ เรียวสุเกะ ยามาดะ โครงการสื่อผสม 1 2558 โอนีจัง กา คิตะ โยชิฮิเดะ ยูสุมิ มังงะ 1 2559–2560 เทนจิ มูโย! เรียว-โอกิ 4 (ร่วมผลิตแอนิเมชันกับเอไอซี) มาซากิ คาจิชิมะ (หัวหน้า)ฮิเดโทชิ ทาคาฮาชิ งานออริจินอล (แฟรนไชส์) 4 

 บุคลากรที่โดดเด่น 

 ตัวแทนพนักงาน 

 เรียวสุเกะ ยามาดะ (ผู้ก่อตั้งและประธาน)

 ผู้ผลิตแอนิเมชัน 

 ยูสึเกะ ชิมาดะ (2555-ปัจจุบัน)
 คาซึมาสะ ฮายาซากะ (2558-ปัจจุบัน)
 สึคุดะ โชเฮ (2559-ปัจจุบัน)
 อ้างอิง
# เอลลี (เดอะลาสต์ออฟอัส)
เอลลี  เป็นตัวละครในซีรีส์วิดีโอเกม เดอะลาสต์ออฟอัส โดยค่ายนอตีด็อก ให้เสียงและการเคลื่อนไหวโดยแอชลีย์ จอห์นสัน  ส่วนในฉบับซีรีส์โทรทัศน์รับบทโดยเบลลา แรมซีย์ ในภาคแรก เดอะลาสต์ออฟอัส (2013) โจเอล มิลเลอร์ ได้รับภารกิจพาเอลลีวัย 14 ปีเดินทางข้ามสหรัฐอเมริกาที่ล่มสลายจากการระบาดของเชื้อ เนื่องจากเธอมีภูมิต้านทาน โดยหวังพัฒนาเป็นยารักษาโรค ผู้เล่นจะได้ควบคุมเอลลีช่วงสั้น ๆ ขณะที่ส่วนใหญ่เธอถูกควบคุมโดยระบบปัญญาประดิษฐ์ เอลลีกลับมาอีกครั้งในเนื้อหาเสริมแบบดาวน์โหลดได้ (DLC) ในชื่อ เดอะลาสต์ออฟอัส: เลฟต์บีไฮนด์ ซึ่งเล่าเรื่องช่วงเวลาที่เธอใช้กับเพื่อนสนิทชื่อไรลีย์ ในภาคต่อ เดอะลาสต์ออฟอัส พาร์ต II (2020) ผู้เล่นจะได้ควบคุมเอลลีวัย 19 ปีที่ออกเดินทางเพื่อล้างแค้นแอ็บบี

เอลลีถูกสร้างขึ้นโดยนีล ดรักแมนน์ และบรูซ สเตรลีย์ ผู้กำกับเกมเดอะลาสต์ออฟอัส โดยได้รับแรงบันดาลใจจากตัวละครใบ้ที่เคยเสนอไว้สำหรับ อันชาร์ทิด 2: อะมังทีฟส์ ทั้งสองออกแบบเอลลีให้เป็นตัวละครหญิงที่แข็งแกร่งและมีความสัมพันธ์แน่นแฟ้นกับโจเอล ตลอดกระบวนการพัฒนาเกมภาคแรก ความสัมพันธ์ระหว่างเอลลีกับโจเอลถือเป็นจุดศูนย์กลางของเรื่องราว จอห์นสัน ผู้พากย์เสียงและแสดงจับการเคลื่อนไหว มีอิทธิพลต่อบุคลิกของเอลลีอย่างมาก จนดรักแมนน์เพิ่มบทบาทของเธอในการต่อสู้ หลังจากเอลลีถูกเปรียบเทียบกับนักแสดง เอลเลียต เพจ ทีมงานจึงปรับรูปลักษณ์ของเอลลีใหม่ให้สะท้อนบุคลิกของจอห์นสันมากขึ้นและดูอายุน้อยลง ใน พาร์ต II จอห์นสันนำประสบการณ์ส่วนตัวเกี่ยวกับความวิตกกังวลมาใช้ในการแสดง และศึกษาผลกระทบจากอาการป่วยจากภาวะเครียดหลังเหตุการณ์สะเทือนใจอย่างลึกซึ้ง

ตัวละครเอลลีได้รับคำชื่นชมอย่างกว้างขวางจากนักวิจารณ์ โดยเฉพาะความสัมพันธ์ระหว่างเธอกับโจเอล ความแข็งแกร่งและความซับซ้อนของเอลลี รวมถึงการลบภาพจำของสาวน้อยเดือดร้อนก็ได้รับการยกย่องเช่นกัน ฉากจูบระหว่างเอลลีกับไรลีย์ใน เลฟต์บีไฮนด์ จุดกระแสสังคม และได้รับการยกย่องว่าเป็นก้าวสำคัญของการนำกลุ่ม LGBT ในวิดีโอเกม การแสดงของแอชลีย์ จอห์นสันในภาค พาร์ต II ได้รับคำชมอย่างสูง โดยเฉพาะการถ่ายทอดความเปราะบางและความเจ็บปวดของตัวละคร ทั้งเอลลีและจอห์นสันต่างได้รับรางวัลและการเสนอชื่อเข้าชิงมากมาย และมักปรากฏในรายชื่อหรือลำดับตัวละครยอดเยี่ยม ขณะที่เบลลา แรมซีย์ในเวอร์ชันซีรีส์ก็ได้รับคำชื่นชมในทำนองเดียวกัน
# ฮัทรา
ฮัทรา (, ;  ) เป็นนครอาหรับโบราณในเมโสโปเตเมียตอนบนในพื้นที่ทางตะวันออกของเขตผู้ว่าการนิเนเวห์ ประเทศอิรักในปัจจุบัน ซากของนครอยู่ทางตะวันตกเแียงเหนิอของแบกแดด  และทางตะวันตกเฉียงใต้ของโมซุล  ถือเป็นอหล่งโราณคดีจากจักรวรรดิพาร์เธียที่มีมากที่สุดเท่าที่ทราบจนถึงปัจจุบัน

ฮัทราเป็นเมืองกองคาราวานล้อมรอบด้วยป้อมแข็งแกร่ง และเมืองหลวงของอาณาจักรฮัทราขนาดเล็กของชาวอาหรับที่ตั้งอยู่ระหว่างจักรวรรดิโรมันกับพาร์เธีย/ซาเซเนียน ฮัทราเจริญรุ่งเรืองในคริสต์ศตวรรษที่ 2 และถูกทำลายกับถูกทิ้งร้างในคริสต์ศตวรรษที่ 3 ซากของนครถูกค้นพบในคริสต์ศตวรรษที่ 19

 ชื่อ 
ในภาษาอาหรับ ฮัทราเป็นที่รู้จักกันในชื่อ   ปรากฎในจารึกภาษาแอราเมอิกฮัทราเป็น  (, ระบุเสียงเป็น:) อาจหมายถึง "ล้อมรอบ, รั้วกั้น, รั้วต้นไม้" ในภาษาซีรีแอกมักบันทึกในรูปพหุพจน์ Ḥaṭrē ในผลงานของชาวโรมันบันทึกตามภาษากรีกเป็น Átra และภาษาละตินว่า  และ 

วิหารชามัช at  มีชื่อเรียกอย่างเป็นทางการตามจารึกภาษาแอราเมอิกฮัทราว่า Beit ʾElāhāʾ  "บ้านของพระเจ้า" นครนี้ได้รับการบันทึกบนเหรียญเป็น "ส่วนปิดล้อมแห่งชามัช" (ḥtrʾ d-šmš)
# ฮัดสัน เทมส์
ฮัดสัน เทมส์ (เกิด 19 มีนาคม ค.ศ. 1994) เป็นนักแสดงและนักดนตรีชาวอเมริกัน เขาพากย์เสียงแทน ทอม ฮอลแลนด์ ในบทบาทของ ปีเตอร์ พาร์คเกอร์ / สไปเดอร์-แมน ในผลงานแอนิเมชันของจักรวาลภาพยนตร์มาร์เวลหลายเรื่องโดยเฉพาะเรื่อง ยัวร์เฟรนด์ลีเนเบอร์ฮูดสไปเดอร์-แมน (ค.ศ. 2025)

 อาชีพ 
ฮัดสัน เทมส์เดินตามรอยบิดา ไบรอน เทมส์ ได้เข้าสู่วงการทั้งด้านการแสดงและดนตรี เขาได้เซ็นสัญญากับรีพับลิกเรเคิดส์ในปี ค.ศ. 2015 และหลังจากออกซิงเกิลหลายเพลง เขาได้ออกอัลบั้มเปิดตัวชื่อว่า Bambino เมื่อวันที่ 24 มกราคม ค.ศ. 2025

ในปี ค.ศ. 2021 เขาได้รับเลือกให้ให้เสียงปีเตอร์ พาร์คเกอร์ / สไปเดอร์-แมนในจักรวาลภาพยนตร์มาร์เวลจากซีรีส์โทรทัศน์เรื่อง สมมติว่า...? โดยมาแทนทอม ฮอลแลนด์ ผู้รับบทในภาพยนตร์ฉบับคนแสดง เขาได้กลับมารับบทนี้อีกครั้งในซีรีส์แอนิเมชันปี ค.ศ. 2025 เรื่อง ยัวร์เฟรนด์ลีเนเบอร์ฮูดสไปเดอร์-แมน
# โยเฮ ฮามาดะ
โยเฮ ฮามาดะ (, เกิด 9 พฤษภาคม) เป็นนักพากย์ชาวญี่ปุ่น เกิดที่จังหวัดคานางาวะ สังกัดค่ายอาตส์วิชัน
# มัสยิดบาบุลอิสลาม
มัสยิดบาบุลอิสลาม  เป็นมัสยิดในตักนา ประเทศเปรู ถือเป็นสถานที่สักการะแห่งเดียวในเปรูที่มีสถาปัตยกรรมอิสลาม แม้ว่าไม่ใช่แค่อาคารเดียวที่มีรูปแบบนี้ โดยถือเป็นสถานที่สักการะที่ใหญ่ที่สุดสำหรับมุสลิมในพื้นที่ตักนา โดยมีบริการทั้งภาษาสเปนและอาหรับIslamic Bulletin, Trip to Peru, Issue 14
 
ประวัติ
มัสยิดนี้สร้างขึ้นโดยชาวปากีสถานที่มายังประเทศเปรูในฐานะพ่อค้าในคริสต์ทศวรรษ 1990 และนำเข้ารถใช้แล้วจากประเทศญี่ปุ่นและสหรัฐโดยได้รับอนุญาตจากอดีตประธานาธิบดีเปรู อัลเบร์โต ฟูฆีโมรี ชุมชนะปากีสถานในตักนาเติบโตขึ้นจาก 95 คนใน ค.ศ. 1995 เพิ่มขึ้นเป็น 500 คนในช่วงต้นคริสต์ศตวรรษที่ 21 มัสยิดนี้สร้างขึ้นใน ค.ศ. 2000 และแล้วเสร็จใน ค.ศ. 2008 อิหม่าม โมฮัมมัด อุสมานเป็นผู้นำมัสยิดบาบุลอิสลามใน ค.ศ. 2015
 
อ้างอิง

 
Category:มัสยิดในประเทศเปรู
Category:มัสยิดซุนนี
# ลูนิก
ลูนิก  เป็นหมู่บ้านและอดีตเทศบาลในเทศมณฑลเอลบาซัน ประเทศแอลเบเนีย ตามการปฏิรูปการปกครองท้องถิ่น ค.ศ. 2015 หมู่บ้านนี้กลายเป็นหน่วยย่อยของเทศบาลลิบรัฌด์ ประชากรตามสำมะโน ค.ศ. 2011 อยู่ที่ 2,621 คน2011 census results  หน่วยเทศบาลประกอบด้วยหมู่บ้านดราโนวิตเซ, โกโชริชต์, คอสเตนเยอ, เลเติม, ลูนิก, เปรวัลล์ และซโกชต์

ประวัติประชากร
ลูนิก (Lubnik) ปรากฏใน defter ของจักรวรรดิออตโตมันใน ค.ศ. 1467 ในฐานะหมู่บ้านในวีลาเยต Çermeniça โดยมี 30 ครัวเรือนที่ระบุเป็นหัวหน้าครัวเรือน ดังนี้: Jovanec Porteviri, Bogdo Milloshi, Nikolla Marini, Gjurevici บุตร Meçi, Petër Karshuli, Dimitri Hutina, Rado พี่/น้องชายของ Dimitri, Miho บุตรของ Rajko, Petër Lonja, Miho Gërdi, Dragoi บุตรของ Lipa, Stan Ivgjeçi (อาจเป็น Vgjeçi), Pop Shyti, Miho Koleci, Gjergji Varsaqi, Nikolla Lopësi, Lekë Shoku, Gjergj Teraku, Marko บุตรของ Papa Nikolla, Niko Stani, Kojo Bogdishi, Gjergj Pazajiti, Petko Vllahu, Petko Martini, Petko Krakoviqi, Gjure Radeci, Petko Disini, Tutko Gërdi, Petër Duldini, และ Mihal Paniçeri
# วากานะ โควากะ
วากานะ โควากะ (, เกิด 20 พฤศจิกายน) เป็นนักพากย์หญิงชาวญี่ปุ่น เกิดที่จังหวัดโอกายามะ สังกัดค่ายสเตย์ลัก
# แท ย็อง-โฮ
แท ย็อง-โฮ (; เกิด 25 กรกฎาคม ค.ศ. 1962) หรือรู้จักกันตามนามแฝงว่า แท กู-มิน  เป็นนักการเมืองชาวเกาหลีใต้ที่เกิดในเกาหลีเหนือและอดีตทูตที่ดำรงตำแหน่งสมาชิกสมัชชาแห่งชาติประจำเขตคังนัมของกรุงโซล หลังศึกษาต่างประเทศที่ปักกิ่ง ประเทศจีนเป็นเวลา 10 ปี เขากลายเป็นรองเอกอัครราชทูตเกาหลีเหนือประจำสหราชอาณาจักร ก่อนแปรพักตร์ร่วมกับครอบครัวไปยังเกาหลีใต้ใน ค.ศ. 2016 ในเดือนสิงหาคม ค.ศ. 2016 รัฐบาลเกาหลีใต้ยืนยันว่าแทและครอบครัวได้รับการคุ้มกัน
# การคล้อยตาม
การคล้อยตาม  คือการที่บุคคลปรับทัศนคติ ความเชื่อ และพฤติกรรมของตนให้เข้ากับบรรทัดฐานของกลุ่มทางสังคม ด้านการเมืองหรือการมีความคิดเหมือนกัน บรรทัดฐาน คือกฎเฉพาะที่ไม่ได้เขียนไว้ แต่เป็นแนวทางที่กลุ่มคนใช้ร่วมกันเพื่อกำกับการมีปฏิสัมพันธ์ซึ่งกันและกัน  ผู้คนมักคล้อยตามสังคม มากกว่าที่จะทำตามความต้องการส่วนตัว บางครั้งการเดินตามเส้นทางที่มีคนปูไว้แล้วนั้นง่ายกว่าการสร้างเส้นทางใหม่ขึ้นมาเอง ด้วยเหตุนี้ ความสอดคล้องกับกลุ่มจึงมักเกิดขึ้นจากการสื่อสารระหว่างกันในกลุ่ม แนวโน้มของการคล้อยตามนี้สามารถเกิดขึ้นได้ทั้งในกลุ่มเล็ก ๆ และในระดับสังคมโดยรวม ซึ่งอาจเป็นผลมาจากอิทธิพลที่แฝงอยู่โดยไม่รู้ตัว (เช่น สภาพจิตใจที่ถูกโน้มน้าวไว้ก่อนแล้ว) หรือจากแรงกดดันทางสังคมที่ชัดเจนและตรงไปตรงมา การคล้อยตามอาจเกิดขึ้นแม้ในเวลาที่มีผู้อื่นอยู่ร่วมด้วย หรือแม้แต่เมื่อตัวบุคคลอยู่คนเดียว เช่น คนเรามักจะปฏิบัติตามบรรทัดฐานทางสังคมเมื่อต้องกินอาหารหรือดูโทรทัศน์ แม้ในเวลาที่อยู่คนเดียวก็ตาม
# แอลเลน กินส์เบิร์ก
เออร์วิน แอลเลน กินส์เบิร์ก (; 3 มิถุนายน ค.ศ. 1926 – 5 เมษายน ค.ศ. 1997) เป็นกวีและนักเขียนชาวอเมริกัน ในช่วงที่เป็นนักศึกษาที่มหาวิทยาลัยโคลัมเบีย ใน ค.ศ. 1940 เขาเริ่มคบเพื่อนอย่างลูเซียน คาร์, วิลเลียม เอส. เบอร์โรส์และแจ็ก เครูแอ็ก ซึ่งถือเป็นแกนหลักของคนรุ่นบีต เขาต่อต้านอย่างแข็งกร้าวกับแสนยนิยม วัตถุนิยมทางเศรษฐกิจ และการกดขี่ทางเพศและเขายังได้นำเอาแง่มุมต่าง ๆ ของวัฒนธรรมต่อต้านนี้มาใช้กับมุมมองของเขาเกี่ยวกับยาเสพติด เพศ พหุวัฒนธรรมนิยม ความเป็นปฏิปักษ์ต่ออำมาตยาธิปไตยและความเปิดกว้างต่อศาสนาตะวันออก

กินเบิร์กเป็นที่รู้จักจากบทกวีเรื่อง "Howl" โดยประณามสิ่งที่เขาเห็นว่าเป็นพลังทำลายล้างของระบบทุนนิยมและการคล้อยตามในสหรัฐอเมริกา ตำรวจซานฟรานซิสโกและศุลกากรของสหรัฐได้ยึดสำเนาของบทกวี "Howl" ในปี 1956 และการพิจารณาคดีอนาจารในปี 1957 ได้รับความสนใจอย่างกว้างขวางเนื่องจากภาษาของบทกวีและคำบรรยายเกี่ยวกับเซ็กส์ระหว่างชายหญิงและชายรักชายในช่วงเวลาที่กฎหมายการร่วมประเวณีทางทวารหนัก ทำให้การร่วมเพศระหว่างชายกับชายรักชายกลายเป็นอาชญากรรมในทุก ๆ รัฐ
# มารุต โรจนาปิยาวงศ์
มารุต โรจนาปิยาวงศ์ (เกิด 4 กันยายน พ.ศ. 2485) เป็นนักการเมืองชาวไทย อดีตสมาชิกวุฒิสภาจังหวัดนครนายก 2 สมัย อดีตประธานสภาจังหวัดนครนายก และอดีตประธานสภาองค์การบริหารส่วนจังหวัดนครนายก

 ประวัติ 
มารุต เกิดเมื่อวันที่ 4 กันยายน พ.ศ. 2485 ในจังหวัดนครนายก เป็นหนึ่งในบุตรเก้าคนของ นายเต็กอี่และนางกิมฮวย แซ่โจว เขาสำเร็จการศึกษาในระดับปริญญาตรี คณะศิลปศาสตรบัณฑิต มหาวิทยาลัยราชภัฏวไลยอลงกรณ์ 

มารุต สมรสกับนางสุวิมล โรจนาปิยาวงศ์ หนึ่งในบุตรของเขาคือ นายณรงค์ศักดิ์ โรจนาปิยาวงศ์ อดีตรองนายกองค์การบริหารส่วนจังหวัดนครนายก

 การทำงาน 
มารุต รับราชการเป็นเจ้าหน้าที่กองทะเบียนจังหวัดนครนายก ในสังกัดกระทรวงมหาดไทย นอกจากนี้เขายังได้ทำธุรกิจขายวัสดุก่อสร้างในนามห้างหุ้นส่วนจำกัด โรจนาก่อสร้าง ซึ่งเป็นธุรกิจครอบครัว

มารุต เข้าสู่วงการการเมืองด้วยการดำรงตำแหน่งสมาชิกสภาจังหวัดนครนายก และต่อมาได้รับเลือกให้ดำรงตำแหน่งประธานสภาจังหวัดนครนายกและประธานสภาองค์การบริหารส่วนจังหวัดนครนายก ต่อมาในการเลือกตั้งสมาชิกวุฒิสภาไทยเป็นการทั่วไป พ.ศ. 2543 เขาได้ลงสมัครและชนะการเลือกตั้ง ในการเลือกตั้งสมาชิกวุฒิสภาไทยเป็นการทั่วไป พ.ศ. 2557 เขาได้ลงสมัครอีกครั้งและได้รับเลือกตั้งเป็นสมัยที่ 2 แต่สมาชิกวุฒิสภาชุดที่ 11 ดำรงตำแหน่งไปไม่นานก็ต้องพ้นจากตำแหน่งตามประกาศคณะรักษาความสงบแห่งชาติ ที่ 30/2557 จากนั้นมารุตได้กลับมาทำงานการเมืองในระดับจังหวัดอีกครั้งโดยได้รับการแต่งตั้งให้เป็นที่ปรึกษากิตติมศักดิ์นายกองค์การบริหารส่วนจังหวัดนครนายก ในการเลือกตั้งนายกองค์การบริหารส่วนจังหวัดในประเทศไทย พ.ศ. 2563 เขาได้รับการสนับสนุนจากนายสัญญา บุญ-หลง (บุตรชายของนายเดช บุญ-หลง) นายกองค์การบริหารส่วนจังหวัดนครนายกในขณะนั้น ให้ลงสมัครแทนตนที่กำลังจะหมดวาระ มารุตจึงลงสมัครรับเลือกตั้งแต่ไม่ได้รับเลือก โดยได้คะแนนเป็นลำดับที่ 2 แพ้ให้กับนายจักรพันธ์ จินตนาพากานนท์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยิ่งมงกุฎไทย [ในโอกาสพระราชพิธีเฉลิมพระชนมพรรษา ๕ ธันวาคม ๒๕๔๗ รวม ๗,๒๕๖ ราย]ราชกิจจานุเบกษา, เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย [ชั้นสายสะพาย ในโอกาสพระราชพิธีเฉลิมพระชนมพรรษา ๕ ธันวาคม ๒๕๔๖]
# คาซูมะ คาวามูระ
คาซุมะ คาวามูระ  เป็นนักร้อง, นักเต้น และนักแสดงชาวญี่ปุ่น เขาเป็นสมาชิกวงเดอะแรมเพจ ในวันที่ 29 มกราคม 2025 เขาเปิดตัวเป็นศิลปินเดี่ยวครั้งแรกภายใต้ชื่อ L.E.I. (零) 

ชีวิตส่วนตัว
คาซุมะ คาวามูระ เป็นลูกคนเดียว และเขาฝึกคาราเต้เป็นเวลา 11 ปี ตั้งแต่ชั้นประถมศึกษาปีที่ 1 

เขาเป็นหนึ่งในสมาชิกของกลุ่มเต้นครัมพ์  "Rag Pound" (แร็กพาวด์) ร่วมกับสมาชิกไคเซย์ ทาเคจิ และ มาโคโตะ ฮาเซกาวะ

ผลงานเพลง
การจัดอันดับสูงสุดในการจัดอันดับรายสัปดาห์ของออริก้อน
ซิงเกิล
 ลำดับ  วันวางจำหน่าย ชื่อ  อันดับสูงสุด ภายใต้ชื่อ L.E.I. 1 29 มกราคม 2025 Delete/Enter 3

เพลงเดี่ยว
 วันวางจำหน่าย ชื่อ ศิลปิน ผลงาน ภายใต้ชื่อ คาซุมะ คาวามูระ 8 พฤศจิกายน 2023 Sekai ga Kawatte Shimatta Keredo (世界が変わってしまったけれど) เดอะแรมเพจ Katasumi (片隅)

การทำงานร่วมกัน
 วันวางจำหน่าย ชื่อ ศิลปินและผลงาน ภายใต้ชื่อ คาซุมะ คาวามูระ 31 ตุลาคม 2018 Take On Me m-flo presents PRINCE PROJECT feat. 川村壱馬 "Take On Me"  28 ธันวาคม 2022 Wings รวมศิลปิน "HiGH&LOW THE WORST BEST ALBUM" 14 สิงหาคม 2024 GO HARD มาสซีฟ เดอะแรมเพจ "M5V"  27 พฤศจิกายน 2024 BOW WOW WOW รวมศิลปิน "BATTLE OF TOKYO 〜COLLABORATION BATTLE STAGE〜"

เนื้อเพลง
 ปี ชื่อเพลง ศิลปิน หมายเหตุ 2017 100degreesเดอะแรมเพจ พาร์ทแร็ป  2018 Dream On พาร์ทแร็ป  2020 FAST LANE  2022 STRAIGHT UP  2024 GO HARD มาสซีฟ เดอะแรมเพจ - SURVIVE - 2025 Enter L.E.I - Delete -

ผลงานการแสดง
ละครโทรทัศน์
 ปี เรื่อง บทบาท หมายเหตุ 2018 Prince of Legendริว เคียวโกคุ - 2019 Aristocratic Birth: Prince of Legend - High&Low The Worst Episode.0 ฟูจิโอะ ฮานะโอกะ - 2020 6 From High&Low The Worst  2023 Nichiyo no Yoru Gurai wa…  เคนตะ สุมิดะ  Sexy Tanaka-san ชินโงะ นากาฮาระ 

ภาพยนตร์
 ปี เรื่อง บทบาท หมายเหตุ 2019 PRINCE OF LEGEND ริว เคียวโกคุ - High&Low The Worst ฟูจิโอะ ฮานะโอกะ - 2020 Kizoku Kourin: Prince of Legend ริว เคียวโกคุ - 2022 High&Low The Worst X ฟูจิโอะ ฮานะโอกะ  Sadako DX โอจิ มาเอดะ  2023 My (K)Night เซ็ตสึนะ 

หนังสือ
หนังสือภาพเรียงความ
 วันวางจำหน่าย ชื่อ  23 มิถุนายน 2020 SINCERE  4 เมษายน 2025 PROMISE 

หนังสือภาพ
 วันวางจำหน่าย ชื่อ  24 เมษายน 2024 Etoile 

จัดพิมพ์บนนิตยสาร
 ViVi "I am K" (เดือนธันวาคม 2023, สำนักพิมพ์โคดันชะ)